Flavius Equitius

Flavius Equitius (nescimus, quando natus quandove mortuus sit) vir publicus ac militaris Romanus saeculi quarti erat.

Cursus honorum
Anno 364, post mortem imperatoris Ioviani Equitius, tum tribunus primae scholae Scrutariorum, inter candidatos Augusti breviter nominatus est, sed tum Valentinianus I a ducibus militum electus est, quod Equitius esset asper et subagrestisAmmianus Marcellinus, Res gestae, XXVI 1,4. Paulo post comes et praepositus Illyriciano exercitui factus estOp.cit., XXVI 5,3. Anno 365 a Valentiniano tum Procopio usurpatore presso magister utriusque militiae in Illyrico promotus estLoc.cit. §§ 10-11. Hoc officio fungens legatos Procopii in hanc regionem missos intercepit et necari iussitOp.cit., XXVI 7,11. Anno 366 milites in orientem ducebat, ut Procopium supprimeret atque idcirco Philippopolim obsidere in animo habebat, cum nuntius Procopii mortui allatus estOp.cit. XXVI 10,4. Postea Flavius Maximinus praefectus praetorio Galliarum eum pervicacem et desidem vituperavit, quod munimenta limitum a Valentiniano iussa nondum perfecta essentOp.cit., XXIX 6,3. Anno 374 una cum Gratiano Augusto iuveni consulatum gessit. Anno 375 Valentiniano I mortuo Equitius pro Valentiniano II nitibatur, qui puer quattuorum annorum Augustus tum militibus Viennae proclamatus estZosimus, Historia Nova, IV 19,1; Aurelius Victor, Epitome de Caesaribus, XLV 10. 

 Nota 

Categoria:Senatores